Na temelju članka 28. stavak 1. i 3. Zakona o komunalnom gospodarstvu (“Narodne novine”, broj 26/03-pročišćen tekst, 82/04, 110/04, 178/04, 38/09, 79/09, 49/11, 84/11, 90/11, 144/12, 94/13, 153/13, 147/14 i 36/15 ) i članka 32. stavak 1. točka 4. Statuta Grada Šibenika („Službeni glasnik Grada Šibenika“, broj 8/10, 5/12 i 2/13), Gradsko vijeće Grada Šibenika, na sjednici od prosinca 2016. godine, donosi

# PRIJEDLOG PROGRAMA

**održavanja komunalne infrastrukture na**

**području Grada Šibenika u 2017. godini**

**I. UVOD**

Program održavanja komunalne infrastrukture na području Grada Šibenika u 2017. godini (u daljnjem tekstu: Program) odnosi se na održavanje komunalne infrastrukture slijedećih komunalnih djelatnosti:

* + - 1. odvodnje atmosferskih voda,
      2. održavanja čistoće u dijelu koji se odnosi na čišćenje javnih površina,
      3. održavanja javnih površina,
      4. održavanja nerazvrstanih cesta,
      5. održavanja groblja,
      6. javne rasvjete,
      7. deratizacije, dezinsekcije i sakupljanja i postupanja s neupisanim psima, te s napuštenim i izgubljenim životinjama,
      8. čišćenja fasada zgrada i javnih površina od grafita, te

tekućeg investicijskog održavanje stanova i zajedničkih dijelova zgrada

Ovim Programom se za navedene komunalne djelatnosti uređuju opis i opseg poslova održavanja komunalne infrastrukture s procjenom pojedinih troškova, te iskaz potrebnih financijskih sredstava za njegovo ostvarivanje.

Način, normativi i ostali poslovi održavanja komunalne infrastrukture utvrđeni su na temelju programa komunalnih trgovačkih društava za 2017. godinu, osim djelatnosti javne rasvjete, održavanja nerazvrstanih cesta i dijela održavanja javnih površina za koje su navedeni pokazatelji utvrđeni na temelju ostvarenog u prethodnim godinama, te podataka iz troškovnika pisanih ugovora s trgovačkim društvima kojima su obavljanje komunalnih poslova odnosnih komunalnih djelatnosti povjereni za četverogodišnje razdoblje.

Novčana sredstva za održavanje nerazvrstanih cesta i čišćenje fasada zgrada i javnih površina utvrđena su na temelju procjene.

Iskaz financijskih sredstava potrebnih za ostvarivanje ovog Programa temelji se na ravnoteži prihodne i rashodne strane. Prihodi i primici te izdaci i ostala plaćanja temelje se na planiranom ukupnom godišnjem iznosu komunalne naknade, proračunskim sredstvima te planiranim prihodima po posebnim propisima – Zakon o cestama, planiranim prihodima iz boravišne pristojbe, odnosno utvrđenoj strukturi raspodjele u Proračunu Grada Šibenika za 2017. godinu.

**II. OPSEG POSLOVA ODRŽAVANJA KOMUNALNE INFRASTRUKTURE**

**1. Odvodnja atmosferskih voda**

Poslove održavanja sustava odvodnje atmosferskih voda obavljat će “Vodovod i odvodnja” d.o.o. Šibenik, a čine ih:

1. ručno čišćenje taložnica slivnih rešetki,
2. ručno čišćenje taložnica slivnih rešetki na stepenicama,
3. odvoz materijala na odlagalište,
4. popravak ili odčepljivanje priključka na kanal. kolektora,
5. zamjena slivnih rešetki.

**2. Održavanje čistoće u dijelu koji se odnosi na čišćenje javnih površina**

Održavanje čistoće javnih površina obavljat će “Gradska čistoća” d.o.o. Šibenik. Teritorijalni obuhvat čišćenja javnih površina čine naselja Šibenik (Jadrija, Ražine, Ražine Donje, Zablaće, Podsolarsko, Boraja, Brodarica, Brnjica, Danilo, Danilo Kraljice, Donje Polje, Dubrava kod Šibenika, Goriš, Gradina, Grebaštica (Brnjača, Konobe, Šparadići), Jadrtovac, Konjevrate (Koštani, Brkići), Lozovac, Perković, Podine, Raslina, Sitno Donje, Slivno, Vrpolje, Vrsno, Zaton i Žaborić, te otoci Kaprije, Krapanj, Zlarin i Žirje ukupne površine od 106.885.860 m2.

U prigradskim naseljima se vrše akcije pročišćavanja vezane uz najavljena događanja.

Čišćenje javnih površina obavljat će se u pravilu od 7 do 14 sati, popodnevno pročišćavanje od 14 do 21 sat, dok će se pranje obavljati od 23 do 6 sati.

2.1.Čišćenje javnih površina

Javne površine (ulice, trgovi, nogostupi, parkovi i slično) prema njihovom značenju, stupnju onečišćenja te učestalosti čišćenja razvrstavaju se u slijedeće skupine:

|  |  |  |  |  |
| --- | --- | --- | --- | --- |
| Kategorija | Površina u m2 | Intenzitet čišćenja  Tjedno Godišnje | Ukupno  čišćenje površina u m2  godišnje (2 x 4) |  |
| 1 | 2 | 3 4 | 5 |  |
| I | 77.760 | 12 624 | 48.522.240 |  |
| II | 85.515 | 6 312 | 26.680.680 |  |
| III | 115.965 | 3 156 | 18.090.540 |  |
| IV | 85.910 | 2 104 | 8.934.640 |  |
| V | 87.680 | 1 52 | 4.559.360 |  |
| 0 | 8.200 | 1mjesečno 12 | 98.400 |  |
| Ukupno | 461.030 |  | 106.885.860 |

Normativ čišćenja javne površine iznosi 1.200 m2 za jedan sat rada, a za čišćenje navedene površine potrebno je 89.071,55 sati rada ili 51 djelatnik godišnje na temelju izračuna sa 1.750 efektivnih sati rada djelatnika godišnje.

Pored navedenog broja na Zlarinu i Kapriju radi po jedan radnik, a u ljetnim mjesecima dodatno će se održavati čistoća na javnim površinama u Brodarici, Jadriji, Zatonu, Zablaću, Raslini, Jadrtovcu, Žaboriću, Grebaštici, Žirju, Krapnju, Zlarinu i Kapriju, te tvrđavama Sv. Ivan, Sv. Mihovil i Barone, ukupno 10.440 sati rada.

Sveukupno čišćenje javnih površina obavit će se za 99.511,55 sati rada ili sa 57 djelatnika.

Površine pod upravom Javne ustanove za upravljanje zaštićenim područjima i drugim zaštićenim prirodnim vrijednostima na području Šibensko-kninske županije, površine oko autobusnog i željezničkog kolodvora, gradske tržnice, površine pod upravom Lučke uprave Šibenik, površine uz Polikliniku i uz trgovačke centre, dvorišta i igrališta osnovnih i srednjih škola, parkirališta Sv. Nediljica, poliklinika, pijaca i Draga ne smatraju se javnim površinama. Njihovo čišćenje dužne su organizirati pravne osobe čije su vlasništvo ili koje njima upravljaju.

* 1. Pranje javnih površina

Pranje javnih površina obavljat će se strojno (auto-cisternom) i ručno (pomoću ručnih kolica) 104 radna dana od 1. lipnja do 30. rujna.

Strojnim načinom će se prati 140.000 m2 javnih površina, a ručnim načinom 19.600 m2.

Normativ za strojno pranje iznosi 12.500 m2 za jedan sat rada. Za jedan dan (7 sati rada) oprat će se 87.500 m2, a ukupna javna površina za prosječno 1,6 dana. U 104 radna dana za prosječno 65 pranja utrošit će se 728 sati rada.

Normativ za ručno pranje iznosi 900 m2 za jedan sat rada. Za jedan dan (7 sati rada) opat će se 6.300 m2, a ukupna javna površina za prosječno 3,1 radnih dana. U 104 radna dana za prosječno 33,54 pranja utrošit će se 730,4 sati rada.

Jednom tjedno će se prati pothodnik na Baldekinu i Meterizama, Buta H. Bilinića i stubište u Dragi kraj ex. „Slobodne Plovidbe“

* 1. Odvoz i odlaganje komunalnog otpada

Odvoz i odlaganje otpada s javnih površina obavljat će se svakog dana osim nedjelje u količini od 7 m3 dnevno, odnosno za 313 dana, 2.191 m3 otpada godišnje.

2.4*.* Sakupljanje, odvoz i odlaganje zemlje, šljunka i ostalog nanosa s javnih površina

Radi osobitosti konfiguracije zemljišta nakon obilnih kiša sakupit će se, odvesti i odložiti oko 250 m3 zemlje, šljunka i ostalog nanesenog materijala s javnih površina. Predviđa se utrošiti 1750 sati rada godišnje sa 1 radnikom.

* 1. Sakupljanje, odvoz i odlaganje glomaznog otpada

Pod glomaznim otpadom razumijevaju se kruti otpaci koji nastaju u stanovima, zajedničkim prostorijama stambenih zgrada i poslovnim prostorijama koji po svojoj veličini, količini, sastavu i postanku nisu kućni otpad.

Odvoz glomaznog otpada prema mjesečnom rasporedu obavljat će se 52 puta godišnje po 21 m3 (ukupno 1092 m3), a izvan rasporeda 60 puta godišnje po 10 m3 (ukupno 600 m3).

Osim toga u izvangradskim naseljima i divljim odlagalištima izvršit će se tri akcije sakupljanja, odvoza i odlaganja komunalnog, tako i drugog otpada i to u proljeće i jesen, te jednom po zahtjevu MO. U ovim akcijama bit će sakupljeno 900 m3 glomaznog otpada. Znači da će se u ovim akcijama sakupiti, odvesti i odložiti 2.592 m3.

2.6. Povremena čišćenja javnih površina te odvoz i odlaganje otpada

U izvan gradskim naseljima organizirat će se u proljeće i jesen sakupljanje, odvoz i odlaganje komunalnog i drugog otpada te povremena čišćenja javnih površina prigodom održavanja kulturnih, vjerskih, športskih, zabavnih, promidžbenih i dugih javnih skupova. Za navedene aktivnosti osigurat će se 330 radnih sati te će se za to vrijeme sakupiti i odvesti 700 m3 raznog otpada.

* 1. Pojačano održavanje javnih površina u turističkoj sezoni

Za vrijeme turističke sezone pojačano će se održavati javne površine u slijedećim

naseljima ili dijelovima naselja: Brodarica, Grebaštica, Jadrtovac, Raslina, Zablaće, Zaton, Jadrija, Žaborić i otocima Kaprije, Krapanj, Zlarin i Žirje, te gradske tvrđave.

Za pojačano održavanje čistoće javnih površina, posebice plaža, utrošit će se 49 sati rada dnevno ili 1.274 sata rada mjesečno, što u pet mjeseci rada iznosi ukupno 6.370 sati rada, ili 7 djelatnika mjesečno.

2.8. Održavanje javnih nužnika

Javni nužnik u Ulici Starog kazališta bit će otvoren 365 dana, po četrnaest sati dnevno.

Javni nužnik na Jadriji bit će otvoren 98 dana, od 05. lipnja do 11. rujna, po četrnaest sati dnevno.

Javni nužnik na Trgu Republike Hrvatske bit će otvoren 210 dana, od 03. travnja do 29. listopada, po četrnaest sati dnevno.

Za održavanje javnih nužnika potrebno je 9.422 sati rada ili 5,4 djelatnika.

**3. Održavanje javnih površina**

Poslove održavanja javnih površina u dijelu održavanja javnih zelenih površina, parkova, dječjih igrališta i dijelu urbane opreme obavljat će “Zelenilo” d.o.o. Šibenik, a održavanje pješačkih staza, pješačkih zona, trgova i javnih prometnih površina osim javnih cesta, obavljat će tvrtka „Dva Marka“ d.o.o. Šibeniku, na temelju ugovora o povjeravanju navedenih komunalnih poslova komunalne djelatnosti održavanja javnih površina, sukladno Zakonu o komunalnom gospodarstvu.

Pod održavanjem javnih površina naročito se razumijeva održavanje javnih zelenih površina, pješačkih staza, pješačkih zona, otvorenih odvodnih kanala, trgova, parkova, dječjih igrališta i javnih prometnih površina te dijelova javnih cesta koje prolaze kroz naselje, kada se ti dijelovi ne održavaju kao javne ceste prema posebnom zakonu.

* 1. Održavanje javnih zelenih površina

Poslove održavanja javnih zelenih površina obavljat će “Zelenilo” d.o.o. Šibenik prema Programu održavanja zelenih i javnih površina u Gradu Šibeniku za 2017. godinu. Gradske javne zelene površine dijele se u dvije skupine prema intenzitetu održavanja, te posebnu skupinu koju čine zelene površine u pojedinim mjesnim odborima različitog intenziteta održavanja.

Prvu skupinu zelenih površina čine:

|  |  |  |
| --- | --- | --- |
| 1 | Perivoj Roberta Visianija | 5.080 m2 |
| 2 | Perivoj Luje Marune | 2.095 m2 |
| 3 | Park strijeljanih | 8.000m2 |
| 4 | Cvjetne vaze na Poljani | 60 m2 |
| 5 | Zelene površine na obali | 3.815 m2 |
| 6 | Zelene površine ispred Krešimirova doma | 350 m2 |
| 7 | Zelene površine ispred zgrade suda | 1.000 m2 |
| 8 | Zelene površine ispred Gradske knjižnice | 180 m2 |
| 9 | Zelene površine na trgu Dražena Petrovića | 160 m2 |
| 10 | Zelene površine na Trgu pučkih kapetana | 60 m2 |
| 11 | Zelene površine na Trgu Juraja Šižgorića | 120 m2 |
| 12 | Zelene površine ispred zgrade pošte | 210 m2 |
| 13 | Zelene površine u ulici V. Nazora | 520 m2 |
| 14 | Zelene površine kod autobusnog kolodvora | 500 m2 |
| 15 | Zelene površine na Starom pazaru | 270 m2 |
| 16 | Park na Trgu A. Hebranga i spomenika Dom. Ratu | 3.300 m2 |
| 17 | Vukovarska ulica-zapadno od tunela | 380 m2 |
| 18 | Zelene površine Pekovac | 360 m2 |
|  | UKUPNA POVRŠINA | 26.460 m2 |

Prva skupina zelenih površina prostire se na 26.460 m2 zemljišta, a njihovo održavanje činit će poslovi uređenja travnjaka, cvjetnih ploha, trajnica, ukrasnog grmlja, drveća, živica, staza, vrtnih klupa i vodoskoka.

Drugu skupinu zelenih površina čine:

|  |  |  |
| --- | --- | --- |
| 1 | Park ispred ex. knjižnice “Juraj Šižgorić” | 600 m2 |
| 2 | Zelena površina na Baldekinu gornjem | 5.142 m2 |
| 3 | Zelene površine kod športske dvorane (Ul. V. Lisinski) | 3.000 m2 |
| 4 | Ulica Kralja Zvonimira i Stjepana Radića | 1.000m2 |
| 5 | Zelene površine ispred zgrade Bogdan | 800 m2 |
| 6 | Zelene površine oko zgrade Kožare | 1.500 m2 |
| 7 | Zelene površine ispred zgrade policije | 180 m2 |
| 8 | Zelene površine ispred mini marketa | 1.600 m2 |
| 9 | Zelene površine ispred zgrade Škugor | 250 m2 |
| 10 | Zelene površine oko Veslačkog kluba | 5.200 m2 |
| 11 | Zelene površine od kolodvora do trajektne luke | 3.500 m2 |
| 12 | Zelena površina Sv. Nediljica | 350 m2 |
| 13 | Zeleni otoci na ulazima u Grad | 2.200 m2 |
| 14 | Zelene površine uz Vukovarsku ulicu | 1.300 m2 |
| 15 | Rekreacijski park Vidici | 12.000 m2 |
| 16 | Park u Zadarskoj ulici | 70 m2 |
| 17 | Stambeno naselje Meterize | 2.000m2 |
| 18 | Stambeno naselje Vidici | 17.900m2 |
| 19 | Stambeno naselje Krvavice | 14.000m2 |
| 20 | Stambeno naselje Šubićevac | 4.500m2 |
| 21 | Površine na trgo branitelja Domovinskog rata | 2.600m2 |
| 22 | Ulica B.Petričića | 2.500m2 |
| 23 | Površine ispred pošte u Crnici | 800m2 |
| 24 | Živica na Staroj cesti | 50m2 |
| 25 | Perivoj Ana Rukavina | 20.000m2 |
| 26 | Površine na kružnom toku u Mandalini | 1.100m2 |
|  | UKUPNA POVRŠINA: | 104.124 m2 |

Druga skupina zelenih površina prostire se na 104.124 m2 zemljišta.

Radove održavanja čine poslovi uređenja cvjetnjaka, grmova i trajnica, stablašica, travnjaka, grmlja, drveća i živica, te popravak vrtnih klupa i uređenje dječjih igrališta.

3.2. Uređenje zelenih površina u pojedinim mjesnim odborima:

MO Raslina – uređenje parka

Friziranje čitave površine i okopavanje ručno, orezivanje grmova i trajnica, rezanje suhih brijestova, te formiranje krošnji stablašica, ravnanje, grabljanje, te podizanje travnjaka, zatim sadnja grmova, i trajnica.

MO Zaton – uređenje parka

Obrezivanje živice, okopavanje svih površina, formiranje grmova i trajnica, te kljaštrenje stablašica. Sadnja sezonskog cvijeća, krošnje travnjaka, gnojenje i redovno zalijevanje.

MO Jadrija

Redovno košenje zelenih površina, orezivanje tamarisa, sadnja stablašica, grmova, trajnica i sezonskog cvijeća. Uređenje šume prorjeđivanjem i dosadnjom novih borova i palmi..

MO Brodarica

Okopavanje stablašica, grmova i trajnica, te sadnja sezonskog cvijeća i redovito zalijevanje.

MO Žaborić

Okopavanje stablašica, grmova i trajnica, te sadnja sezonskog cvijeća i redovito zalijevanje.

MO Grebaštica

Okopavanje grmova i trajnica te čišćenje tamarisa i dosadnja istih gdje su uginuli. Sadnja sezonskog cvijeća te redovito zalijevanje.

MO Zablaće

Uređenje travnjaka i trajnica te redovito zalijevanje.

MO Mandalina

Košenje trave i uređenje drvoreda.

MO Jadrtovac

Sadnja stablašica i grmova te sadnja tamarisa.

MO Zlarin

Okopavanje grmova, trajnica i palmi. sadnja sezonskog cvijeća i redovito zalijevanje.

MO Vrpolje

Okopavanje postojećih grmova i trajnica, te dosadnja novih. Uređenje drvoreda.

3.3. Uređenje i održavanje dječjih igrališta

U sklopu gradskih zelenih površina nalaze se slijedeća dječja igrališta:

* + - 1. Dječje igralište na obali,
      2. Dječje igralište u ulici V. Lisinskog,
      3. Dječje igralište u ulici P. Preradovića I,
      4. Dječje igralište u ulici Petra Preradovića II
      5. Dječje igralište na Bualima,
      6. Dječje igralište u Bosanskoj ulici,
      7. Dječje igralište na Šubićevc,
      8. Dječje igralište na Meterizama,
      9. Dječje igralište na Trgu A. Hebranga,
      10. Dječje igralište u Ulici bran. Domovinskog rata,
      11. Dječje igralište na Vidicima,
      12. Dječje igralište na Krvavicama, te
      13. Dječje igralište na Biocima (rekreacijski park).

Za funkcioniranje navedenih dječjih igrališta treba izvršiti slijedeće radnje:

- nabaviti i postaviti ljuljačke i tobogane

- nabava i postava stolica za ljuljačke,

- dovesti pijesak u jame za tobogane,

- obojiti dječje klupe, ljuljačke i tobogane,

- nanijeti šljunak na stazice dječjih igrališta,

- parcijalno zamijeniti vrtne klupe,

- hortikulturno urediti te

- redovito održavati zelenilo.

3.4. Uklanjanje samoniklog bilja sa nogostupa

Radove čine povremeno čupanje ili na drugi način uklanjanje samoniklog bilja sa nogostupa i prometnih površina.

3.5. Materijalni troškovi i nabavka opreme za održavanje javnih površina

U opremu na zelenim površinama i dječjim igralištima kao i opremu za svakodnevni rad neophodna su ulaganja financijskih sredstava u njihovu obnovu i tehnološku modernizaciju.

Za održavanje radnih aktivnosti na održavanju javnih zelenih i prometnih površina i ostale urbane opreme potrebno je osigurati sukladno raspoloživim sredstvima podmirenje materijalnih troškova i opreme koji se mogu kretati do 30% troškova rada (gorivo, mazivo, metalne opreme, boje, amortizacije, umjetno i stajsko gnojivo, plodna zemlja, sve vrste cvijeća, trave, grmove, stabla i sl.) te opremu i sredstva za rad.

3.6.Održavanje ostalih javnih površina

Održavanje ostalih javnih površina odnosno pješačkih staza, pješačkih zona, trgova i javnih prometnih površina osim javnih cesta, obavljat će se na temelju Ugovora o povjeravanju komunalnih poslova komunalne djelatnosti održavanja javnih površina na području Grada Šibenika, sukladno Zakonu o komunalnom gospodarstvu.

Radove održavanja čine poslovi uređenja kamenih, betonskih i asfaltnih površina, popravak rubnika od različitog materijala, pasica, rigola i bankina, popravak oštećenih stepeništa, uređenje nogostupa i slično.

Održavanje javnih fontana u 2017. godini (pet javnih fontana) sastojat će se od održavanja postrojenja, kemijskog tretmana vode u bazenima i održavanja čistoće objekta i vode sukladno ugovoru s izvođačem radova.

**4. Održavanje nerazvrstanih cesta**

Održavanje nerazvrstanih cesta obavljat će tvrtka „Ceste“ d.o.o. Šibenik, na temelju Ugovora o povjeravanju komunalnih poslova komunalne djelatnosti održavanja nerazvrstanih cesta na području Grada Šibenika, sukladno Zakonu o komunalnom gospodarstvu.

Održavanje nerazvrstanih cesta je održavanje površina koje se koriste za promet po bilo kojoj osnovi i koje su pristupačne većem broju korisnika, a koje nisu razvrstane ceste u smislu posebnih propisa, te gospodarenje cestovnim zemljištem uz nerazvrstane ceste.

Održavanje horizontalne prometne signalizacije, održavanje i obnova prometnih trakova, održavanje prohodnosti u zimskim uvjetima na nerazvrstanim cestama obavljat će se kontinuirano,

Opseg tekućeg održavanja nerazvrstanih cesta utvrdit će se neposrednim uvidom tijekom godine, a odnosit će se na:

- popravak kolnika od kamenog materijala,

- popravke na cestama s asfaltnim kolnikom ,

- sanaciju udarnih rupa hladnom asfaltnom masom,

- presvlačenje postojećih asfaltnih ploha,

- sanaciju površina od granitnih kocaka,

- održavanje kolnika od kamenog materijala,

- strojno košenje trave i grmlja,

- popravak betonskih kolnika, te

- zimsku službu.

**5. Održavanje groblja**

Poslove održavanja groblja obavljat će “Čempresi” d.o.o. Šibenik.

Pod održavanje groblja podrazumijeva se održavanje prostora i zgrada za obavljanje ispraćaja i sahrane pokojnika, kao što su objekti i oprema mrtvačnice, održavanje urednosti i prohodnosti prilaznih putova, staza između grobnica, zelenih površina na groblju, cvijeća, sadnica i drveća te čišćenje površine groblja od svih vrsta otpada.

Prema učestalosti održavanja groblja na području Grada Šibenika, razvrstavaju se u tri skupine.

Prvu skupinu čine groblja: Kvanj , sv. Ana, sv.Petar, sv.Spas, sv.Nediljica i Raskrižje-Ražine

Drugu skupinu čine groblja: sv.Ivan-Konjevrate , Vrpolje, Danilo Gornje i Zlarin.

Prva skupina groblja održavat će se redovito svaki radni dan sukladno dnevnom planu aktivnosti Službe za održavanje zelenog programa..

Druga skupina groblja održavat će se redovno dnevno i mjesečno sukladno opisu poslova održavana groblja, te pojačano pred blagdane Velike Gospe, Dušnog dana i Svih Svetih.

Skupljanje i odvoz otpada s groblja obavljat će se po potrebi.

**6. Javna rasvjeta**

Poslove održavanja javne rasvjete obavljat će “Pectus” d.o.o. Perković na temelju Ugovora o povjeravanju komunalnih poslova komunalne djelatnosti održavanja javne rasvjete na području Grada Šibenika, sukladno Zakonu o komunalnom gospodarstvu..

Pod pojmom “javna rasvjeta” razumijeva se upravljanje i održavanje objekata i uređaja javne rasvjete, uključivo podmirivanje troškova električne energije za rasvjetljivanje javnih površina, javnih cesta koje prolaze kroz naselje i nerazvrstanih cesta.

Objekti i uređaji koji se koriste isključivo za javnu rasvjetu vlasništvo su Grada Šibenika. Grad Šibenik je dužan objekte i uređaje održavati i rasvjetljavati javne površine na jedan od organizacijskih oblika obavljanja komunalnih djelatnosti.

Na cestama i ulicama u kojima je najveća potrošnja električne energije, javna rasvjeta radi po potrebi u dva stupnja intenziteta, punim ili smanjenim kapacitetom, te se na taj način štedi njen potrošak.

Obujam radova tekućeg održavanja objekata i uređaja javne rasvjete i potrošak električne energije procijenjen je na temelju ostvarenja iz prethodnih godina, na temelju cijena radova i vrijednosti opreme iz Ugovora o povjeravanju komunalnih poslova javne rasvjete i postojeće cijene električne energije.

7. Dezinsekcija i deratizacija javnih površine, te skupljanje i postupanje s neupisanim psima, te s napuštenim i izgubljenim životinjama

Komunalne poslove komunalne djelatnosti dezinsekcije i i deratizacije javnih površina temeljem ugovora na području Grada Šibenika sukladno Zakonu o komunalnom gospodarstvu obavljat će „As – eko“ d.o.o. Šibenik.

Obavljat će se poslovi larvicidnog tretiranja medija pogodnih za razvoj komaraca (otvorene stajaće vode) na cjelokupnom području Grada Šibenika, dezinsekcije javnih površina noćnim zamagljivanjem u ljetnom razdoblju na području naselja Šibenik, Brodarice, Žaborića, Grebaštice, Zatona i Rasline, proljetne i jesenske sistemske preventivne deratizacije javnih površina, neizgrađenog građevinskog zemljišta u vlasništvu Grada Šibenika na području naselja Šibenik, te prikupljanje i neškodljivo uklanjanje uginulih glodavaca i malih životinja na području naselja Šibenik.

Komunalnih poslova skupljanja i postupanja s neupisanim psima, skupljanja i postupanja s napuštenim i izgubljenim psima, primanja prijava o napuštenim i izgubljenim psima, vođenja evidencije o napuštenim i izgubljenim psima, zaštite i smještanja napuštenih i izgubljenih pasa, te usmrćivanje pasa koje nije moguće držati ili udomiti dulje od 60 dana obavljat će „As – eko“ d.o.o. Šibenik, na temelju Ugovora sukladno Zakonu o komunalnom gospodarstvu.

Navedeni poslovi obavljat će se na cijelom području Grada Šibenika.

**8. Tekuće investicijsko održavanje stanova i zajedničkih dijelova zgrada**

* **Čišćenje fasada i javnih gradskih površina od grafita**

U 2017. godini čišćenje fasada i javnih površina od grafita će se obavljati kao komunalna djelatnost na temelju Zakona o komunalnom gospodarstvu. Organizirat će se na temelju Odluke o obavljanju komunalnih djelatnosti putem ugovora.

Navedeni poslovi povjereni su tvrtci „GOODMAN“ d.o.o. Šibenik na rok od 4 godine.

**III. ISKAZ FINANCIJSKIH SREDSTAVA ODRŽAVANJA KOMUNALNE INFRASTRUKURE**

**1. Prihodi i primici**

Prihodi s osnova komunalne naknade:

Visina komunalne naknade u 2017. godini određena je Odlukom o komunalnoj naknadi, dok će vrijednost boda za njen obračun iznositi 0,48 kn.

*Prihodi s osnova Zakona o cestama*

Za održavanje nerazvrstanih cesta planiraju se u 2017. godini prihodi temeljem Zakona o cestama.

*Prihodi od boravišnih pristojbi*

S osnova boravišnih taksa planiraju se sredstva za održavanje čistoće javnih prometnih površina i javnih zelenih površina u turističkim mjestima za vrijeme turističke sezone.

**2**. **Iskaz financijskih sredstava održavanja komunalne infrastrukture**

Na temelju podataka o visine komunalne naknade, prihoda s osnova održavanja nerazvrstanih cesta i namjenskih prihoda od boravišnih pristojbi, te utvrđenog opsega radova održavanja uređenog građevinskog zemljišta u 2017. godini, planiraju se slijedeći prihodi i primici te izdaci i ostala plaćanja za održavanje komunalne infrastrukture:

1. **PRIHODI I PRIMICI**

|  |  |  |
| --- | --- | --- |
| 1. | Komunalna naknada |  |
| 2. | Boravišna pristojba |  |
| 3. | Ostale pomoći |  |
|  | **UKUPNO PRIHODI I PRIMICI** | **17.410.000** |

1. **IZDACI I OSTALA PLAĆANJA**

**1. Odvodnja atmosferskih voda**

|  |  |  |
| --- | --- | --- |
| 1. | ručno čišćenje taložnica | 60.000 |
| 2. | ručno čišćenje taložnica na stepenicama | 5.000 |
| 3. | odvoz materijala na deponij | 5.000 |
| 4. | odčepljivanje priključaka na kanal | 5.000 |
| 5. | zamjena slivnih rešetki | 5.000 |
|  | **UKUPNO** | **80.000** |

**2**.**Održavanje čistoće javnih površina**

|  |  |  |
| --- | --- | --- |
| 1. | Čišćenje javnih površina | 2.400.000 |
| 2. | Pranje javnih površina | 170.000 |
| 3. | Čišćenje javnih zelenih površina | 80.000 |
| 4. | Odvoz i odlaganje raznog komunalnog otpada s javnih površina | 500.000 |
| 5. | Odvoz i odlaganje glomaznog otpada prema Programom utvrđenom rasporedu | 250.000 |
| 6. | Pojačano održavanje javnih površina u turističkoj sezoni | 400.000 |
|  | **UKUPNO** | **3.800.000** |

**3**. **Održavanje javnih površina**

**3.1. Održavanje javnih zelenih površina**

|  |  |  |
| --- | --- | --- |
| 1. | Prva skupina zelenih površina | 1.300.000 |
| 2. | Druga skupina zelenih površina | 400.000 |
| 3. | Uređenje dječjih igrališta i urbane opreme | 200.000 |
| 4. | Zelene površine po MO | 100.000 |
| 5. | Materijalni troškovi | 800.000 |
| 6. | Oprema | 100.000 |
|  | *Ukupno zelene površine* | *2.900.000* |

**3.2. Održavanje ostalih javnih površina**

|  |  |  |
| --- | --- | --- |
| 1. | Održavanje ostalih javnih površina | 800.000 |
| 2. | Održavanje javnih fontana | 80.000 |
|  | *Ukupno ostale površine* | *880.000* |

|  |  |  |
| --- | --- | --- |
|  | **Ukupno zelene i ostale površine** | **3.780.000** |

4. Održavanje nerazvrstanih cesta

|  |  |  |
| --- | --- | --- |
| 1. | Održavanje nerazvrstanih cesta | 2.250.000 |
| 2. | Vertikalna i horizontalna prometna signalizacija | 350.000 |
|  | **UKUPNO** | **2.600.000** |

**5. Održavanje groblja**

|  |  |  |
| --- | --- | --- |
| 1. | Prva skupina groblja | 250.000 |
| 2. | Druga skupina groblja | 180.000 |
| 3. | Treća skupina groblja | 120.000 |
|  | **UKUPNO** | **550.000** |

**6. Javna rasvjeta**

|  |  |  |
| --- | --- | --- |
| 1. | Potrošena energija | 4.000.000 |
| 2. | Troškovi tekućeg i investicijskog održavanja | 1.550.000 |
|  | **UKUPNO** | **5.550.000** |

**7. Deratizacija, dezinsekcija i sakupljanje i postupanje s neupisanim psima, te s napuštenim i izgubljenim životinjama**

|  |  |  |
| --- | --- | --- |
| 1. | Dezinsekcija i deratizacija javnih površina | 600.000 |
| 2. | Sakupljanje i postupanje s neupisanim psima, te s napuštenim i izgubljenim životinjama | 200.000 |
|  | **UKUPNO** | **800.000** |

**8.** **Tekuće i investicijsko održavanje stanova i zajedničkih dijelova zgrada,**

**- Čišćenje fasada zgrada i javnih površina od grafita**

|  |  |  |
| --- | --- | --- |
| 1. | Tekuće i investicijsko održavanje stanova i zajedničkih dijelova zgrada | 250.000 |
| **2.** | **Čišćenje fasada zgrada i javnih površina od grafita** | **150.000** |
|  | **UKUPNO** | **250.000** |

|  |  |  |
| --- | --- | --- |
|  |  |  |
|  | **UKUPNO IZDACI I OSTALA PLAĆANJA** | **17.410.000** |

IV ZAKLJUČAK

U 2017. godini ukupni planirani prihodi i primici za održavanje komunalne infrastrukture iznose 17.410.000 kn.

Ukupni planirani prihodi i primici koristit će se za izdatke i ostala plaćanja održavanja komunalne infrastrukture, sukladno financijskom iskazu sredstava opsega radova održavanja, na slijedeće komunalne djelatnosti:

|  |  |  |
| --- | --- | --- |
| 1. | Odvodnja atmosferskih voda | 80.000 |
| 2. | Održavanje čistoće javnih površina | 3.800.000 |
| 3. | Održavanje javnih površina | 3.780.000 |
| 4. | Održavanje nerazvrstanih cesta | 2.600.000 |
| 5. | Održavanje groblja | 550.000 |
| 6. | Javna rasvjeta | 5.550.000 |
| 7. | Dezinsekcija i deratizacija javnih površina, te sakupljanje i postupanje s neupisanim psima, te s napuštenim i izgubljenim životinjama | 800.000 |
| 8. | Tekuće i investicijsko održavanje stanova i zajedničkih dijelova zgrada | 250.000 |
| **9.** | **Čišćenje fasada zgrada i javnih površina od grafita** | **150.000** |
|  | **Ukupno izdaci i ostala plaćanja** | **17.410.000** |

**V. ZAKLJUČNE ODREDBE**

Program se primjenjuje od 1. siječnja do 31. prosinca 2017. godine.

Ovaj Program objaviti će se u “Službenom glasniku Grada Šibenika“

KLASA: 363-02/17-01/

URBROJ: 2182/01-03/01-17-

Šibenik, 2016.

GRADSKO VIJEĆE GRADA ŠIBENIKA

PREDSJEDNIK

dr. sc. Ivica Poljičak

Dostaviti:

1. Grad Šibenik – uredniku Službenog

glasila Grada Šibenika - ovdje

2. Upravni odjel za komunalne djelatnosti

– ovdje

3. „Vodovod i odvodnja“ d.o.o. Šibenik

4. „Gradska čistoća“ d.o.o. Šibenik

5. „Zelenilo“ d.o.o. Šibenik

6. „Čempresi“ d.o.o. Šibenik

7. „Dva Marka“ d.o.o. Šibenik

8. „Pectus“ d.o.o. Perković

9. „Ceste Šibenik“ d.o.o. Šibenik

10. „AS EKO“ d.o.o. Šibenik

11. Upravni odjel za financije – ovdje

12. Dokumentacija - ovdje

O b r a z l o ž e nj e

Program održavanja komunalne infrastrukture na području Grada Šibenika donosi Gradsko vijeće Grada Šibenika na temelju članka 28. Zakona o komunalnom gospodarstvu sukladno proračunom utvrđenim sredstvima, a njime su uređena pitanja obavljanja poslova održavanja komunalne infrastrukture, od utvrđivanja opsega poslova održavanja do financiranja njihova ostvarivanja.

U 2017. godini planirana su sredstva za održavanje komunalne infrastrukture u ukupnom iznosu od **17.410.000** i to iz sredstava komunalne naknade, boravišne pristojbe i naknade za uporabu javnih cesta, a namijenjena su za održavanje komunalne infrastrukture komunalnih djelatnosti iz članka 22. stavka 1. Zakona o komunalnom gospodarstvu, odnosno za odvodnju atmosferskih voda, održavanje čistoće u dijelu koji se odnosi na čišćenje javnih površina, održavanje javnih površina, održavanje nerazvrstanih cesta, groblja, za provođenje preventivnih mjera dezinsekcije i deratizacije javnih površina, sakupljanje i postupanje s neupisanim psima, te s napuštenim i izgubljenim životinjama, javne rasvjete, **čišćenje fasada zgrada i javnih površina od grafita.**

Ovaj Program će se realizirati putem obavljanja poslova trgovačkih društava iz područja održavanja komunalne infrastrukture ili putem ugovora o povjeravanju komunalnih poslova pojedinih komunalnih djelatnosti održavanju sukladno Zakonu o komunalnom gospodarstvu.